**Bálint Ferenc**

**Az ezredtulajdonosi rendszer az osztrák–magyar hadseregben**

Károly-bakák, Mária Terézia ezred, Császár-huszárok, Vilmos-huszárok. A magyar, illetve az osztrák–magyar hadtörténelemmel foglalkozó érdeklődő rendszeresen találkozhat ehhez hasonló alakulat-elnevezésekkel. Nem más ez, mint az úgynevezett ezredtulajdonosi rendszer, amely idehaza a Monarchia bukásával jórészt feledésbe ment, bár vannak országok, ahol ma is él és létezik.

Az ezredtulajdonosság intézménye a 17. század elején kezdett kialakulni. Az európai hadügyi forradalom nyomán ekkor jött létre az ezred mint katonai alapegység. Parancsnoka, az ezredes, az a személy, aki az uralkodótól engedélyt, kiváltságot kapott egy ezred felállítására. Mivel ekkor még nemigen beszélhetünk állandó hadseregekről, az ezred egy-egy háború tartamára jött létre, majd a harcok elültével fel is oszlott. Az ellenségeskedések ideje alatt azonban az ezredes nemcsak vezette, hanem „tulajdonolta” is az ezredét, mivel igen széleskörű jogokkal rendelkezett az alakulathoz tartozó katonák felett. Ezek között a legnagyobb az ítélkezés, az ezredtulajdonosnak ugyanis pallosjoga volt, tehát akár halálbüntetést is kiszabhatott az ezred tagjaira, de ugyanúgy kegyelmet is adhatott. Ezen túlmenően ő döntött a zsoldról, a tisztek kinevezéséről, házassági engedélyekről, de még az egyenruha színéről és formájáról is. A jogokkal természetesen kötelezettségek is jártak, az ezredtulajdonos felelt az egység kiképzéséért és harckészségéért. Az ezredtulajdonos egyszersmind névadója is lett ezredének, hiszen az egyes ezredeket a tulajdonos nevével különbözették meg. Az osztrák gyalogezredek 1769-ben, a lovasezredek 1798-ban ugyan hadrendi számokat is kaptak, de a gyakorlatban továbbra is az ezrednév maradt használatban. Az ezrednév sok esetben fontos szerepet játszott a csapatszellem kialakulásában és az egységtudat megteremtésében. Főként akkor volt ez így, ha egy-egy ezredtulajdonos hosszú ideig birtokolta az alakulatot. Ilyenkor az ezrednév szorosan összeforrt a csapattal. Ilyen volt például a 39. gyalogezred esete, amely 1827-től 1866-ig, 39 éven keresztül Dom Miguel[[1]](#footnote-1) portugál infáns nevét viselte. Az ezredtulajdonosi cím egyébként a 19. század második felétől már élethosszig szólt.

Szót kell ejteni a másod-ezredtulajdonosokról is. Ennek igazából akkor volt nagy jelentősége, amikor az ezredtulajdonosság még tényleges joggyakorlással is járt. Ám ha az illető ezredtulajdonosnak nem volt lehetősége, vagy ideje erre (például uralkodók, vagy külföldi tulajdonosok esetén), akkor egy általa megbízott helyettes, általában tábornok látta el ezt a feladatot. 1866 után a másodtulajdonos intézménye jórészt megszűnt, de egyes esetekben tovább élt, mint azt később látni fogjuk.

Az állandó hadseregek megjelenésével az ezredtulajdonosi jogok folyamatosan csorbultak. Az egyenruhák színét és kialakítását központilag határozták meg, a tiszti kinevezések jogát pedig fokozatosan átvette az állam. Az osztrák hadseregben például 1849-ig a törzstiszteket is az ezredtulajdonos nevezte ki, a főtiszti kinevezések joga azonban ez után is megmaradt, az archaikus rendszer hibáival együtt. Az 1866-os königgrätzi vereség után bevezetett változások jóformán minden joguktól megfosztották az ezredtulajdonosokat, így e tisztségnek a jövőben csupán a szimbolikus jelentése maradt meg, de ezredtulajdonosi méltóságot kapni továbbra is megtiszteltetésnek számított. Az ezredtulajdonos meghatározott alkalmakkor felölthette ezrede egyenruháját, természetesen ezredesi rendfokozattal ellátva, függetlenül attól, hogy egyébként milyen katonai rangot viselt. A ruha elkészíttetése tulajdonképpen kötelező volt, a cím elnyerését ugyanis személyesen kellett megköszönni az uralkodónak, az etikett szerint az ezredesi uniformist viselve. Ferenc József egyébként kifejezetten jó néven vette, ha az ezredtulajdonosok ezredük egyenruhájában mutatkoztak, de természetesen csak akkor, ha erre az öltözködési szabályok lehetőséget adtak.

Az alábbiakban 1914-ben az I. világháború előestéjén, az osztrák–magyar haderőben meglévő ezredtulajdonosokat fogom áttekinteni, méghozzá méltóságuk szerint rendszerezve. Eszerint az ezredtulajdonosokat öt nagy csoportra lehet felosztani: az uralkodó, valamint az uralkodócsalád tagjai, külföldi koronás fők és trónörökösök, az osztrák–magyar tábornoki kar tagjai és végül az elhunyt történelmi személyek, akik örökös ezredtulajdonosságot nyertek el. A háború időtartama alatt bekövetkezett ezredtulajdonos-váltásokat írásom végén részletezem.

*A táblázatok oszlopainak jelentése:*

*1. Az alakulat hadrendi száma, neve, valamint az ezredtulajdonos neve. A linkek olyan (magyar, vagy idegen nyelvű) oldalakra mutatnak, ahol az ezredtulajdonosról lehet bővebb információkat találni. Néhány esetben csak fényképre mutat a link.*

*2. Az alakulat alapításának éve.*

*3. Az alakulat központja, gyalogezredeknél a toborzási központ, a többinél a pótkeret állomáshelye. Minden esetben a napjainkban használatos, illetve a magyarban használt névalak szerepel.*

*4. Az év, amikor az aktuális ezredtulajdonos megkapta az alakulatot.*

1914-ben már nem minden alakulat büszkélkedhetett ezredtulajdonossal. A közös hadsereg gyalogezredei, a lovasság, a tüzérség tábori tarackos és vártüzér-ezredei rendelkeztek tulajdonossal.

A haderő más egységei közül még néhánynak voltak hasonló kiváltságai: a 10. tábori vadászzászlóalj az 1848-ban Vicenzánál hősi halált halt Kopal[[2]](#footnote-2) ezredes nevét viselte. Három gyalogezred (a 16., 70. és 79.)[[3]](#footnote-3) hivatalos megnevezésében ott volt a felállítási központjuk, a jászkun 13. huszárezred, a tiroli vadászezredek, valamint a tirol-vorarlbergi 14. hegyitüzér-ezred esetében pedig a terület neve, ahonnan a legénység származott. A tiroli vadászok és a 14-es hegyitüzérek tulajdonosa egyébként maga Ferenc József volt. Ő azonban más tulajdonosi méltóságokat is viselt.

Általános szabályként az uralkodó minden csapatnemből birtokolt egy-egy ezredet. Ezek az uralkodóváltással szálltak át az utódra, egyszerűen Császár (Kaiser) névvel illették őket. Az alakulatokat az alábbi táblázat foglalja össze:

|  |  |  |  |
| --- | --- | --- | --- |
| **1.** | **2.** | **3.** | **4.** |
| 1. (sziléziai) gyalogezred | 1715 | Opava | 1848 |
| 11. (morva) dragonyosezred | 1688 | [Stockerau](https://de.wikipedia.org/wiki/Stockerau) | 1848 |
| 1. huszárezred | 1756 | Nagyvárad | 1848 |
| 1. tiroli császárvadász-ezred | 1895 | Innsbruck | 1895 |
| 2. tiroli császárvadász-ezred | 1895 | [Bressanone](https://hu.wikipedia.org/wiki/Bressanone) | 1895 |
| **1.** | **2.** | **3.** | **4.** |
| 3. tiroli császárvadász-ezred | 1895 | [Terento](https://hu.wikipedia.org/wiki/Trento) | 1895 |
| 4. tiroli császárvadász-ezred | 1895 | [Hall in Tirol](https://hu.wikipedia.org/wiki/Hall_in_Tirol) | 1895 |
| 4. (galíciai) ulánusezred | 1813 | Lviv | 1848 |
| 8. tábori tarackosezred | 1854(1908) | Prága | 1848 |
| 1. (alsó-ausztriai-morva) vártüzér-ezred | 1891 | Bécs | 1891 |
| 14. tiroli és vorarlbergi hegyitüzér-ezred | 1913 | Innsbruck | 1913 |

Látható, hogy Ferenc József trónra lépésekor kapta meg a tulajdonolt ezredeket, kivéve a tüzérséget, ahol az átszervezések miatt kissé másként alakulnak a dátumok. A felsoroltakon kívül az 1. dragonyos és a 6. ulánusezred másodtulajdonosa is Ferenc József volt, de ennek részletei az örökös ezredtulajdonosokról szóló részben olvashatók.

Ferenc Józsefről feljegyezték, hogy a megfelelő alkalmakkor rendszeresen viselte a belföldi ezredtulajdonosi egyenruhákat.

A császár személyével kapcsolatosan mindenképp érdemes megemlíteni mindazon külföldi alakulatokat, ahol I. Ferenc József ezredtulajdonosi méltóságot viselt.

|  |  |  |  |
| --- | --- | --- | --- |
| **1.** | **2.** | **3.** | **4.** |
| **Németország** | | | |
| 2. (Ferenc császár) gárda-gránátos ezred | 1814 | ? | 1849 |
| 16. (schleswig-holsteini) huszárezred | 1866 | [Schleswig](https://hu.wikipedia.org/wiki/Schleswig_(v%C3%A1ros)) | 1873 |
| 17. (szász királyi 1.) ulánusezred | 1867 | [Oschatz](https://de.wikipedia.org/wiki/Oschatz) | 1891 |
| 122. (württembergi 4. ) lövészezred | 1806 | [Heilbronnn](https://hu.wikipedia.org/wiki/Heilbronn) | 1892 |
| 13. bajor királyi gyalogezred | 1806 | Ingolstadt | 1851 |
| **Nagy-Britannia** | | | |
| 1. királyi dragonyos gárdaezred | 1685 | ? | 1896 |
| **Oroszország** | | | |
| kekszholmi testőr gránátosezred | 1710 | [Priozersk](https://en.wikipedia.org/wiki/Priozersk) | 1848 |
| belgorodi 12. ulánusezred | 1775 | [Belgorod](https://hu.wikipedia.org/wiki/Belgorod) | 1880 |

**Uralkodócsalád**

Nem csak Ferenc József, hanem a császári család több férfitagja is kapott ezredtulajdonosi méltóságot. Nem véletlenül említem a férfi családtagokat, ugyanis a Habsburg Birodalomban kizárólag férfiak voltak ezredtulajdonosok, ellentétben például a német, vagy az orosz hadsereggel, ahol számos főrangú hölgy viselt ilyen tisztséget.

Bár igazából tisztséghez kötött pozíció volt, mégis ide kívánkozik Bécs „háziezrede”, a 4. gyalogezred, amelynek ezredtulajdonosa a Német Lovagrend nagymestere volt. E tisztet a 18. század végétől osztrák főhercegek töltötték be, 1894 és 1923 között Jenő főherceg volt a nagymester, aki e mellett 1890 óta a 41. gyalogezred tulajdonosa volt.

A győri 19. gyalogezredet születésekor, 1858-ban Rudolf trónörökös kapta meg, majd halála után Ferenc Ferdinánd lett az ezred tulajdonosa 1890-ben. Utóbbi a 7. ulánus és a 6. tábori tarackos ezred tulajdonosa is volt. Érdemes még megemlíteni Lajos Szalvátor főherceget is, aki az összes ezredtulajdonos közül a legalacsonyabb katonai rendfokozattal rendelkezett, az 58. gyalogezred tulajdonosaként ezredes volt, de mellé nem volt tábornoki rangja, mint a többi főhercegnek.

|  |  |  |  |
| --- | --- | --- | --- |
| **1.** | **2.** | **3.** | **4.** |
| **Gyalogezredek** | | | |
| 4. (alsó-ausztriai) gyalogezred  [A Német Lovagrend Nagymestere (Jenő főherceg)](https://hu.wikipedia.org/wiki/A_N%C3%A9met_Lovagrend_nagymestereinek_list%C3%A1ja) | 1696 | Bécs | 1696  (1894) |
| 8. (morva) gyalogezred  [Károly István főherceg (1860-1933)](https://hu.wikipedia.org/wiki/Habsburg%E2%80%93Tescheni_K%C3%A1roly_Istv%C3%A1n_f%C5%91herceg) | 1642 | Brünn | 1890 |
| 18. (cseh) gyalogezred  [Lipót Szalvátor főherceg, vezérezredes (1863-1931)](https://hu.wikipedia.org/wiki/Habsburg%E2%80%93Toscanai_Lip%C3%B3t_Szalv%C3%A1tor_f%C5%91herceg) | 1682 | Königgrätz | 1893 |
| 19. (magyar) gyalogezred  [Ferenc Ferdinánd főherceg, lovassági tábornok (1863-1914)](https://hu.wikipedia.org/wiki/Habsburg%E2%80%93Lotaringiai_Ferenc_Ferdin%C3%A1nd_f%C5%91herceg) | 1734 | Győr | 1890 |
| 41. (bukovinai) gyalogezred  [Jenő főherceg, lovassági tábornok (1863-1954)](http://www.austro-hungarian-army.co.uk/biog/erzeugen.htm) | 1701 | Csernyivci | 1890 |
| 45. (galíciai) gyalogezred  [József Ferdinánd főherceg vezérezredes (1872-1942)](http://www.austro-hungarian-army.co.uk/biog/josferd.htm) | 1816 | [Sanok](https://hu.wikipedia.org/wiki/Sanok) | 1905 |
| 52. (magyar) gyalogezred  [Frigyes főherceg, tábornagy (1856-1936)](https://hu.wikipedia.org/wiki/Habsburg%E2%80%93Tescheni_Frigyes_f%C5%91herceg) | 1741 | Pécs | 1879 |
| 58. (galíciai) gyalogezred  [Lajos Szalvátor főherceg, ezredes (1847-1915)](https://hu.wikipedia.org/wiki/Habsburg%E2%80%93Toscanai_Lajos_Szalv%C3%A1tor_f%C5%91herceg) | 1763 | Ivano-Frankivszk | 1867 |
| 65. (magyar) gyalogezred  [Lajos Viktor főherceg, gyalogsági tábornok (1842-1919)](https://hu.wikipedia.org/wiki/Habsburg%E2%80%93Lotaringiai_Lajos_Viktor_f%C5%91herceg) | 1860 | Munkács | 1860 |
| 66. (magyar) gyalogezred  [Péter Ferdinánd főherceg, gyalogsági tábornok (1874-1948)](http://www.austro-hungarian-army.co.uk/portraits/pferd.jpg) | 1860 | Ungvár | 1908 |
| **Dragonyosezredek** | | | |
| 15. (alsó-ausztriai-morva) dragonyosezred  [József főherceg, tábornagy (1872-1962)](https://hu.wikipedia.org/wiki/Habsburg_J%C3%B3zsef_magyar_korm%C3%A1nyz%C3%B3) | 1891 | Wiener Neustadt | 1905 |
| **Huszárezredek** | | | |
| 15. huszárezred  [Ferenc Szalvátor főherceg, lovassági tábornok (1866-1939)](https://hu.wikipedia.org/wiki/Habsburg%E2%80%93Toscanai_Ferenc_Szalv%C3%A1tor_f%C5%91herceg) | 1701 | Nyíregyháza | 1898 |
| **Ulánusezredek** | | | |
| 7. (galíciai) ulánusezred  [Ferenc Ferdinánd főherceg, lovassági tábornok (1863-1914)](https://hu.wikipedia.org/wiki/Habsburg%E2%80%93Lotaringiai_Ferenc_Ferdin%C3%A1nd_f%C5%91herceg) | 1758 | [Berezsani](https://hu.wikipedia.org/wiki/Berezsani) | 1897 |
| **Tábori tarackosezredek** | | | |
| 6. tábori tarackosezred  [Ferenc Ferdinánd főherceg, lovassági tábornok (1863-1914)](https://hu.wikipedia.org/wiki/Habsburg%E2%80%93Lotaringiai_Ferenc_Ferdin%C3%A1nd_f%C5%91herceg) | 1854 | Kassa | 1898 |
| 13. tábori tarackosezred  [Lipót Szalvátor főherceg, vezérezredes (1863-1931)](https://hu.wikipedia.org/wiki/Habsburg%E2%80%93Toscanai_Lip%C3%B3t_Szalv%C3%A1tor_f%C5%91herceg) | 1854 | Zágráb | 1910 |

**Külföldi ezredtulajdonosok**

Jó néhány osztrák–magyar alakulat büszkélkedhetett külföldi ezredtulajdonossal. 1914-ben valamennyi ilyen személy koronás fő volt, trónörökös, vagy valamelyik uralkodócsalád magas rangú tagja. A 19. században ritkán ugyan, de előfordult, hogy kiemelkedő külföldi hadvezérek is kaptak ezredtulajdonosságot, például Helmuth von Moltke[[4]](#footnote-4) porosz tábornagy, aki 1889-től haláláig a 71. gyalogezred tulajdonosa volt.

Sok uralkodó még trónörökösként kapta meg ezredtulajdonosi címét, amely természetesen akkor is megmaradt, ha az illető trónra lépett, ilyenkor azonban az új cím belekerült az elnevezésbe is. A későbbi II. Vilmos még mint porosz herceg kapta meg a 7. huszárezredet, majd a Német Birodalom trónörököseként és később császárként is ő birtokolta ezt a címet. Fontos megjegyezni, hogy uralkodóváltáskor az ezredtulajdonosság nem öröklődött a trónnal együtt, bár erre is akadt példa: a hatos huszárokat a napóleoni háborúk óta a württembergi uralkodók kapták, az ezredet épp ezért csupán „württembergek” néven is emlegették. Más esetekben azonban az újonnan trónra lépő uralkodó nem kapta meg elődje ezredtulajdonosi jogait, ebben nyilván komoly szerepe volt az aktuális diplomáciai széljárásnak is. A tulajdonosi jog adományozásában a külkapcsolatok mellett a dinasztikus kapcsolatok is szerepet játszottak, így számos, a Habsburgokkal rokonságban álló koronás fő részesült ilyen elismerésben, például III. Lajos bajor király, akinek édesanyja és felesége is a tágabb Habsburg famíliából került ki.

|  |  |  |  |  |  |
| --- | --- | --- | --- | --- | --- |
| **1.** | **2.** | | **3.** | | **4.** |
| **Gyalogezredek** | | | | | |
| 6. (magyar) gyalogezred  [I. Károly román király (1839-1914)](https://hu.wikipedia.org/wiki/I._K%C3%A1roly_rom%C3%A1n_kir%C3%A1ly) | 1762 | | Újvidék | | 1880 |
| 10. (galíciai) gyalogezred  [V. Gusztáv a svédek, a gótok és a vendek királya (1858-1950)](https://hu.wikipedia.org/wiki/V._Guszt%C3%A1v_sv%C3%A9d_kir%C3%A1ly) | 1715 | | Przemyśl | | 1908 |
| 11. (cseh) gyalogezred  [János György szász herceg (1869-1938)](https://de.wikipedia.org/wiki/Johann_Georg_von_Sachsen_(1869%E2%80%931938)) | 1629 | | [Písek](https://hu.wikipedia.org/wiki/P%C3%ADsek) | | 1902 |
| 14. (felső-ausztriai) gyalogezred  [Ernő Lajos hesseni nagyherceg (1868-1937)](https://hu.wikipedia.org/wiki/Ern%C5%91_Lajos_hesseni_nagyherceg) | 1733 | | Linz | | 1893 |
| 20. (galíciai) gyalogezred  [Henrik porosz herceg (1862-1929)](https://hu.wikipedia.org/wiki/Henrik_porosz_kir%C3%A1lyi_herceg_(1862%E2%80%931929)) | 1681 | | [Újszandec](https://hu.wikipedia.org/wiki/%C3%9Ajszandec) | | 1889 |
| 27. (stájer) gyalogezred  [I. Albert belga király (1875-1934)](https://hu.wikipedia.org/wiki/I._Albert_belga_kir%C3%A1ly) | 1682 | | Graz | | 1910 |
| 28. (cseh) gyalogezred  [III. Viktor Emánuel olasz király (1896-1947)](https://hu.wikipedia.org/wiki/III._Viktor_Em%C3%A1nuel_olasz_kir%C3%A1ly) | 1698 | | Prága | | 1900 |
| 38. (magyar) gyalogezred  [XIII. Alfonz spanyol király (1886-1941)](https://hu.wikipedia.org/wiki/XIII._Alfonz_spanyol_kir%C3%A1ly) | 1814 | | Kecskemét | | 1905 |
| 42. (cseh) gyalogezred  [Ernő Ágost braunschweigi herceg (1887-1953](https://hu.wikipedia.org/wiki/Ern%C5%91_%C3%81gost_braunschweigi_herceg)) | 1685 | | [Terezín](https://hu.wikipedia.org/wiki/Terez%C3%ADn) | | 1879 |
| 43. (magyar) gyalogezred  [Rupprecht bajor koronaherceg (1869-1955)](https://hu.wikipedia.org/wiki/Rupprecht_bajor_koronaherceg) | 1814 | | Karánsebes | | 1902 |
| 50. (magyar) gyalogezred  [Frigyes badeni nagyherceg (1857-1928)](https://hu.wikipedia.org/wiki/II._Frigyes_badeni_nagyherceg) | 1762 | | Gyulafehérvár | | 1908 |
| 55. (galíciai) gyalogezred  [I. Miklós montenegrói király (1841-1921)](https://hu.wikipedia.org/wiki/I._Mikl%C3%B3s_montenegr%C3%B3i_kir%C3%A1ly) | 1799 | | [Berezsani](https://hu.wikipedia.org/wiki/Berezsani) | | 1912 |
| 62. (magyar) gyalogezred  [III. Lajos bajor király (1845-1921)](https://hu.wikipedia.org/wiki/III._Lajos_bajor_kir%C3%A1ly) | 1798 | | Marosvásárhely | | 1913 |
| 73. (cseh) gyalogezred  [Albrecht württembergi herceg (1865-1939)](https://de.wikipedia.org/wiki/Albrecht_Herzog_von_W%C3%BCrttemberg) | 1860 | | [Cheb](https://hu.wikipedia.org/wiki/Cheb) | | 1898 |
| 77. (galíciai) gyalogezred  [Fülöp württembergi herceg (1838-1917)](https://de.wikipedia.org/wiki/Philipp_von_W%C3%BCrttemberg) | 1860 | | [Szambir](https://hu.wikipedia.org/wiki/Szambir) | | 1892 |
| **1.** | **2.** | | **3.** | | **4.** |
| 80. (galíciai) gyalogezred  [Vilmos Ernő Szász-Weimar-Eisenach nagyhercege (1876-1923)](https://de.wikipedia.org/wiki/Wilhelm_Ernst_(Sachsen-Weimar-Eisenach)) | 1860 | | [Zolochiv](https://en.wikipedia.org/wiki/Zolochiv) | | 1908 |
| 96. (horvát) gyalogezred  [Ferdinánd román koronaherceg (1865-1927)](https://hu.wikipedia.org/wiki/I._Ferdin%C3%A1nd_rom%C3%A1n_kir%C3%A1ly) | 1883 | | Károlyváros | | 1908 |
| **Dragonyosezredek** | | | | | |
| 3. (alsó-ausztriai) dragonyosezred  [Frigyes Ágost szász király (1865-1932)](https://hu.wikipedia.org/wiki/III._Frigyes_%C3%81gost_sz%C3%A1sz_kir%C3%A1ly) | | 1768 | | Bécs | 1905 |
| 6. (morva) dragonyosezred  [IV. Frigyes Ferenc mecklenburg–schwerini nagyherceg (1882-1945)](https://hu.wikipedia.org/wiki/IV._Frigyes_Ferenc_mecklenburg%E2%80%93schwerini_nagyherceg) | | 1701 | | Brno | 1908 |
| 12. (morva-sziléziai) dragonyosezred  [Nyikolaj Nyikolajevics orosz nagyherceg (1865-1929)](https://hu.wikipedia.org/wiki/Nyikolaj_Nyikolajevics_Romanov_orosz_nagyherceg_(1856%E2%80%931929)) | | 1798 | | Olmütz | 1897 |
| **Huszárezredek** | | | | | |
| 2. huszárezred  [Frigyes Lipót porosz herceg (1865-1931)](https://hu.wikipedia.org/wiki/Frigyes_Lip%C3%B3t_porosz_herceg) | | 1743 | | Nagyszeben | 1893 |
| 4. huszárezred  [Artúr brit királyi herceg (1850-1942)](https://hu.wikipedia.org/wiki/Art%C3%BAr_brit_kir%C3%A1lyi_herceg) | | 1734 | | Lugos | 1893 |
| 6. huszárezred  [II. Vilmos württembergi király (1848-1921)](https://hu.wikipedia.org/wiki/II._Vilmos_w%C3%BCrttembergi_kir%C3%A1ly) | | 1734 | | Gyöngyös | 1891 |
| 7. huszárezred  [II. Vilmos német császár és porosz király (1859-1941)](https://hu.wikipedia.org/wiki/II._Vilmos_n%C3%A9met_cs%C3%A1sz%C3%A1r) | | 1798 | | Budapest | 1885 |
| 11. huszárezred  [I. Ferdinánd bolgár cár (1861-1948)](https://hu.wikipedia.org/wiki/I._Ferdin%C3%A1nd_bolg%C3%A1r_c%C3%A1r) | | 1762 | | Szombathely | 1909 |
| 13. jászkun huszárezred  [Vilmos porosz királyi herceg (1882-1951)](https://hu.wikipedia.org/wiki/Vilmos_porosz_kir%C3%A1lyi_herceg_(1882%E2%80%931951)) | | 1859 | | Kecskemét | 1900 |
| **Ulánusezredek** | | | | | |
| 5. (horvát) ulánusezred  [II. Miklós orosz cár (1868-1917)](https://hu.wikipedia.org/wiki/II._Mikl%C3%B3s_orosz_c%C3%A1r) | | 1848 | | Varasd | 1894 |
| **Tábori tarackosezredek** | | | | | |
| 1. tábori tarackos ezred  [Szergej Mihajlovics orosz nagyherceg (1869-1918)](https://hu.wikipedia.org/wiki/Szergej_Mihajlovics_Romanov_orosz_nagyherceg) | | 1854 | | Krakkó | 1906 |
| 7. tábori tarackos ezred  [Lipót bajor királyi herceg (1846-1930)](https://hu.wikipedia.org/wiki/Lip%C3%B3t_bajor_kir%C3%A1lyi_herceg) | | 1872 | | Temesvár | 1872 |
| 12. tábori tarackos ezred  [V. György Nagy-Britannia és Írország királya, India császára (1865-1936)](https://hu.wikipedia.org/wiki/V._Gy%C3%B6rgy_brit_kir%C3%A1ly) | | 1854 | | Nagyszeben | 1903 |

**Örökös ezredtulajdonosok**

Az ezredtulajdonosság egyik külön változata volt az örök időkre szóló (immerwährend) tulajdonosi jog.

A 2. gyalogezredet 1814-ben I. Sándor orosz cár nyerte el. 1825-ben bekövetkezett halála után az alakulat új ezredtulajdonost kapott, akinek a nevét azonban nem vette fel, így továbbra is Sándor cár maradt a névleges ezredtulajdonos. A néhai orosz uralkodó neve alatt persze idővel cserélődtek a másod-ezredtulajdonosok, míg végül 1894-től II. Miklós cár töltötte be a tisztséget, de a 2. gyalogezred továbbra is I. Sándor nevét viselte.

Ez a megoldás a 20. század elején már nem volt jellemző, egy-két esetet kivéve. A már említett 2. gyalogezred mellett az I. Vilmos német császár nevét viselő 34. gyalogezred tulajdonosi jogait II. Vilmos gyakorolta. A II. József nevét viselő 6. ulánusok és a Ferenc császárról elnevezett 1. dragonyosok másod-ezredtulajdonosi tisztét Ferenc József töltötte be.

1888-ban több alakulat kapott „történelmi” ezredtulajdonost, általában a korábbi háborúk kiemelkedő hadvezéreit, vagy a birodalom egykori uralkodóit, majd 1891-ben még négy tüzérezrednek lett örökös tulajdonosa. Az örökös ezredtulajdonosok között egyébként Mária Teréziától felfelé valamennyi egykori Habsburg-uralkodó megtalálható volt, az egykori császárnő volt egyébként az egyetlen – jelképes – női ezredtulajdonos.

|  |  |  |  |  |  |
| --- | --- | --- | --- | --- | --- |
| **1.** | **2.** | | | **3.** | **4.** |
| **Gyalogezredek** | | | | | |
| 2. (magyar) gyalogezred  [I. Sándor orosz cár (1777-1825)](https://hu.wikipedia.org/wiki/I._S%C3%A1ndor_orosz_c%C3%A1r) | | 1741 | Brassó | | 1814 |
| 3. (morva) gyalogezred  [Károly főherceg tábornagy (1771-1847)](https://hu.wikipedia.org/wiki/Habsburg%E2%80%93Lotaringiai_K%C3%A1roly_Lajos_tescheni_herceg) | | 1715 | [Kroměříž](https://hu.wikipedia.org/wiki/Krom%C4%9B%C5%99%C3%AD%C5%BE) | | 1780 |
| 7. (karintiai) gyalogezred  [gróf Ludwig Andreas von Khevenhüller tábornagy (1683-1744)](https://de.wikipedia.org/wiki/Ludwig_Andreas_von_Khevenh%C3%BCller) | | 1691 | Klagenfurt | | 1888 |
| 9. (galíciai) gyalogezred  [gróf Charles Joseph de Croix von Clerfayt (1733-1789)](https://de.wikipedia.org/wiki/Charles_Joseph_de_Croix,_comte_de_Clerfait) | | 1725 | [Sztrí](https://en.wikipedia.org/wiki/Stryi) | | 1888 |
| 13. (galíciai) gyalogezred  [gróf Guido von Starhemberg tábornagy (1657-1737)](https://hu.wikipedia.org/wiki/Guido_von_Starhemberg) | | 1814 | Krakkó | | 1888 |
| 21. (cseh) gyalogezred [gróf Otto Ferdinand von Abensperg und Traun tábornagy (1677-1748)](https://de.wikipedia.org/wiki/Otto_Ferdinand_von_Abensperg_und_Traun) | | 1733 | [Čáslav](https://hu.wikipedia.org/wiki/%C4%8C%C3%A1slav) | | 1888 |
| 22. (dalmát) gyalogezred  [gróf Franz Moritz von Lacy tábornagy (1725-1801)](https://hu.wikipedia.org/wiki/Franz_Moritz_von_Lacy) | | 1709 | [Sinj](https://hu.wikipedia.org/wiki/Sinj) | | 1888 |
| 23. (magyar) gyalogezred  [Lajos Vilmos badeni őrgróf tábornagy (1655-1707)](https://hu.wikipedia.org/wiki/Lajos_Vilmos_badeni_%C5%91rgr%C3%B3f) | | 1814 | Zombor | | 1888 |
| 29. (magyar) gyalogezred  [báró Ernst Gideon von Laudon tábornagy (1716-1790)](https://hu.wikipedia.org/wiki/Ernst_Gideon_von_Laudon) | | 1709 | Nagybecskerek | | 1888 |
| 32. (magyar ) gyalogezred  [Mária Terézia császárné és királynő (1717-1780)](https://hu.wikipedia.org/wiki/M%C3%A1ria_Ter%C3%A9zia_magyar_kir%C3%A1lyn%C5%91) | | 1741 | Budapest | | 1888 |
| 33. (magyar ) gyalogezred  [II. Lipót császár (1747-1792)](https://hu.wikipedia.org/wiki/II._Lip%C3%B3t_magyar_kir%C3%A1ly) | | 1741 | Arad | | 1888 |
| 34. (magyar) gyalogezred  [I. Vilmos német császár és porosz király ( 1797-1888)](https://hu.wikipedia.org/wiki/I._Vilmos_n%C3%A9met_cs%C3%A1sz%C3%A1r) | | 1733 | Kassa | | 1841 |
| 36. (cseh) gyalogezred [Maximilian Ulysses Browne birodalmi gróf tábornagy (1705-1757)](https://hu.wikipedia.org/wiki/Maximilian_Ulysses_Browne) | | 1683 | [Mladá Boleslav](https://de.wikipedia.org/wiki/Mlad%C3%A1_Boleslav) | | 1888 |
| 37. (magyar) gyalogezred  [József Károly főherceg lovassági tábornok (1833-1905)](https://hu.wikipedia.org/wiki/Habsburg%E2%80%93Lotaringiai_J%C3%B3zsef_K%C3%A1roly_f%C5%91herceg) | | 1741 | Nagyvárad | | 1856 |
| 44. (magyar) gyalogezred  [Albert főherceg tábornagy (1817-1895)](https://hu.wikipedia.org/wiki/Habsburg%E2%80%93Tescheni_Albert_f%C5%91herceg) | | 1744 | Kaposvár | | 1830 |
| 49. (alsó-ausztriai) gyalogezred  [báró Heinrich von Heß (1788-1870)](https://hu.wikipedia.org/wiki/Heinrich_von_He%C3%9F) | | 1715 | Sankt Pölten | | 1844 |
| 54. (morva) gyalogezred  [gróf Ernst Rüdiger von Starhemberg tábornagy (1638-1701)](https://hu.wikipedia.org/wiki/Ernst_R%C3%BCdiger_von_Starhemberg) | | 1661 | Olmütz | | 1888 |
| 56. (galíciai) gyalogezred  [gróf Leopold Joseph von Daun tábornagy (1705-1766)](https://hu.wikipedia.org/wiki/Leopold_Joseph_von_Daun) | | 1684 | [Wadowice](https://en.wikipedia.org/wiki/Wadowice) | | 1888 |
| 57. (galíciai) gyalogezred [Frigyes Jósiás Szász-Cobrg-Saalfeld hercege tábornagy (1737-1815)](https://de.wikipedia.org/wiki/Friedrich_Josias_von_Sachsen-Coburg-Saalfeld) | | 1689 | [Tarnów](https://hu.wikipedia.org/wiki/Tarn%C3%B3w) | | 1888 |
| **1.** | | **2.** | **3.** | | **4.** |
| 59. (salzburg-felsőausztriai) gyalogezred  [Rainer Ferdinánd főherceg gyalogsági tábornok(1827-1913)](https://hu.wikipedia.org/wiki/Habsburg%E2%80%93Lotaringiai_Rainer_Ferdin%C3%A1nd_f%C5%91herceg) | | 1682 | Salzburg | | 1852 |
| 67. (magyar ) gyalogezred  [báró krajovai és topolyai Kray Pál táborszernagy (1735-1804)](https://hu.wikipedia.org/wiki/Kray_P%C3%A1l) | | 1860 | Eperjes | | 1888 |
| 79. (horvát) otočaci gyalogezred  [gróf Josip Jelačić Bužimski táborszernagy (1801-1859)](https://hu.wikipedia.org/wiki/Josip_Jela%C4%8Di%C4%87) | | 1860 | [Otočac](https://hu.wikipedia.org/wiki/Otocs%C3%A1n) | | 1873 |
| **Dragonyos ezredek** | | | | | |
| 1. (cseh) dragonyosezred  [I. Ferenc császár (1768-1835)](https://hu.wikipedia.org/wiki/Ferenc_magyar_kir%C3%A1ly) | 1768 | | | [Most](https://hu.wikipedia.org/wiki/Most_(telep%C3%BCl%C3%A9s)) | 1888 |
| 4. (felső-ausztriai-salzburgi) dragonyosezred  [I. Ferdinánd császár (1793-1875)](https://hu.wikipedia.org/wiki/V._Ferdin%C3%A1nd_magyar_kir%C3%A1ly) | 1672 | | | [Wels](https://hu.wikipedia.org/wiki/Wels) | 1888 |
| 7. (cseh) dragonyosezred  [Lotharingiai Károly herceg tábornagy (1643-1690)](https://hu.wikipedia.org/wiki/V._K%C3%A1roly_lotaringiai_herceg) | 1663 | | | [Stará Boleslav](https://hu.wikipedia.org/wiki/Brand%C3%BDs_nad_Labem-Star%C3%A1_Boleslav) | 1888 |
| 8. (cseh) dragonyosezred  [gróf Raimondo Montecuccoli (1608-1690)](https://hu.wikipedia.org/wiki/Raimondo_Montecuccoli) | 1618 | | | [Pardubice](https://hu.wikipedia.org/wiki/Pardubice) | 1888 |
| 9. (galíciai-bukovinai) dragonyosezred  [Albert főherceg tábornagy (1817-1895)](https://hu.wikipedia.org/wiki/Habsburg%E2%80%93Tescheni_Albert_f%C5%91herceg) | 1682 | | | [Kolomija](https://hu.wikipedia.org/wiki/Kolomija) | 1895 |
| 10. (cseh) dragonyosezred  [I. János József liechtensteini herceg (1760-1836)](https://de.wikipedia.org/wiki/Johann_I._Josef) | 1631 | | | [Jindřichův Hradec](https://hu.wikipedia.org/wiki/Jind%C5%99ich%C5%AFv_Hradec) | 1888 |
| 13. (cseh) dragonyosezred  [Savoyai Jenő herceg tábornagy (1663-1736)](https://hu.wikipedia.org/wiki/Savoyai_Jen%C5%91) | 1682 | | | [Postoloprty](https://hu.wikipedia.org/wiki/Postoloprty) | 1683 |
| 14. (cseh) dragonyosezred  [Alfred zu Windisch-Grätz herceg tábornagy (1787-1862)](https://hu.wikipedia.org/wiki/Alfred_Candidus_Ferdinand_zu_Windisch-Gr%C3%A4tz) | 1725 | | | [Kaltovy](https://hu.wikipedia.org/wiki/Klatovy) | 1835 |
| **Huszárezredek** | | | | | |
| 3. huszárezred  [gróf futaki Hadik András tábornagy (1710-1790)](https://hu.wikipedia.org/wiki/Hadik_Andr%C3%A1s_(hadvez%C3%A9r)) | 1702 | | | Arad | 1888 |
| 5. huszárezred  [gróf Joseph Wenzel Radetzky tábornagy (1766-1858)](https://hu.wikipedia.org/wiki/Joseph_Wenzel_Radetzky) | 1798 | | | Komárom | 1848 |
| 9. huszárezred  [gróf fogarasi Nádasdy Ferenc tábornagy (1708-1783)](https://hu.wikipedia.org/wiki/N%C3%A1dasdy_Ferenc_(katonatiszt)) | 1688 | | | Sopron | 1888 |
| 10. huszárezred  [III. Frigyes Vilmos porosz király (1770-1840)](https://hu.wikipedia.org/wiki/III._Frigyes_Vilmos_porosz_kir%C3%A1ly) | 1741 | | | Székesfehérvár | 1814 |
| **Ulánusezredek** | | | | | |
| 2. (galíciai) ulánusezred  [Karl Philipp zu Schwarzenberg herceg tábornagy (1771-1820)](https://hu.wikipedia.org/wiki/Karl_Philipp_zu_Schwarzenberg) | 1790 | | | [Tarnów](https://hu.wikipedia.org/wiki/Tarn%C3%B3w) | 1800 |
| 3. (galíciai) ulánusezred  [Károly főherceg tábornagy (1771-1847)](https://hu.wikipedia.org/wiki/Habsburg%E2%80%93Lotaringiai_K%C3%A1roly_Lajos_tescheni_herceg) | 1801 | | | [Horodok](https://en.wikipedia.org/wiki/Horodok,_Lviv_Oblast) | 1802 |
| 6. (galíciai) ulánusezred  [II. József császár (1741-1790)](https://hu.wikipedia.org/wiki/II._J%C3%B3zsef_magyar_kir%C3%A1ly) | 1688 | | | Przemyśl | 1888 |
| 11. (cseh) ulánusezred  [II. Sándor cár (1818-1851)](https://hu.wikipedia.org/wiki/II._S%C3%A1ndor_orosz_c%C3%A1r) | 1814 | | | [Terezín](https://hu.wikipedia.org/wiki/Terez%C3%ADn) | 1849 |
| **Tábori tarackosezredek** | | | | | |
| 3. tábori tarackosezred  [Vilmos főherceg táborszernagy (1827-1894)](https://hu.wikipedia.org/wiki/Habsburg%E2%80%93Tescheni_Vilmos_Ferenc_K%C3%A1roly_f%C5%91herceg) | 1854 | | | Maribor | 1854 |
| 5. tábori tarackosezred  [Albert főherceg tábornagy (1817-1895)](https://hu.wikipedia.org/wiki/Habsburg%E2%80%93Tescheni_Albert_f%C5%91herceg) | 1854 | | | Pozsony | 1887 |
| 9. tábori tarackosezred  [I. József Vencel liechtensteini herceg (1696-1772)](https://de.wikipedia.org/wiki/Josef_Wenzel_(Liechtenstein)) | 1854 | | | [Jaroměř](https://en.wikipedia.org/wiki/Jarom%C4%9B%C5%99) | 1888 |
| 11. tábori tarackosezred  [báró Josef von Smola vezérőrnagy (1764-1820)](https://de.wikipedia.org/wiki/Josef_von_Smola_(1764%E2%80%931820)) | 1854 | | | Lviv | 1891 |
| **Vártüzér-ezredek** | | | | | |
| 3. (cseh-galíciai) vártüzér-ezred  [Franz Ulrich Kinsky herceg tábornagy (1726-1792)](https://en.wikipedia.org/wiki/Franz_de_Paula_Ulrich,_3rd_Prince_Kinsky_of_Wchinitz_and_Tettau) | 1891 | | | Przemyśl | 1891 |
| 4. (stájer-karintiai) vártüzér-ezred  [báró Joseph von Colloredo tábornagy (1735-1818)](https://de.wikipedia.org/wiki/Joseph_von_Colloredo) | 1891 | | | Pola | 1891 |
| 5. (stájer-karintiai) vártüzér-ezred [báró Johann Theodor von Rouvroy táborszernagy (1727-1789)](https://de.wikipedia.org/wiki/Johann_Theodor_von_Rouvroy) | 1891 | | | Cattaro | 1891 |

**Tábornokok**

Az ezredtulajdonosok legnépesebb csoportját a tábornoki kar tagjai alkották, akik szolgálatuk elismeréseképpen kaptak ezredtulajdonosságot. Míg korábban akár vezérőrnagyok is lehettek ezredtulajdonosok, 1914-ben egyetlen kétcsillagos tábornokot találunk a felsorolásban: a hatos vártüzér-ezred tulajdonosát, Kollarz altábornagyot. A többiek kivétel nélkül három csillagot viselő gyalogsági, vagy lovassági tábornokok, illetve táborszernagyok és még magasabb rendfokozatúak. A tábornokok általában a saját hadtestük területéről kaptak ezredet, illetve lehetőség szerint saját fegyvernemüknek megfelelő alakulat tulajdonosi jogát adományozták számukra. Ez persze nem mindig volt lehetséges, így elő-előfordult, hogy lovassági tábornokok és táborszernagyok gyalogezredek tulajdonosai lettek.

*Az alábbi táblázat magában foglalja azokat az alakulatokat is, amelyeknek 1914-ben nem volt ezredtulajdonosuk.*

|  |  |  |  |
| --- | --- | --- | --- |
| **1.** | **2.** | **3.** | **4.** |
| **Gyalogezredek** | | | |
| 5. (magyar) gyalogezred  [báró Wilhelm von Klobučar lovassági tábornok (1843-1924)](http://www.austro-hungarian-army.co.uk/portraits/klobucar.JPG) | 1762 | Szatmárnémeti | 1904 |
| 12. (magyar) gyalogezred  [Oskar Parmann gyalogsági tábornok (1844-1916)](http://komaromkatonai.blogspot.hu/2013/09/oskar-parmann-gyalogsagi-tabornok.html) | 1702 | Komárom | 1904 |
| 15. (galíciai) gyalogezred  [báró Friedrich von Georgi, vezérezredes (1852-1926)](https://hu.wikipedia.org/wiki/Friedrich_von_Georgi) | 1701 | Ternopil | 1912 |
| 16. (horvát) varasdi gyalogezred [báró Arthur Giesl von Gieslingen, lovassági tábornok (1857-1935)](https://de.wikipedia.org/wiki/Arthur_Giesl_von_Gieslingen) | 1703 | Belovár | 1913 |
| 17. (krajnai) gyalogezred  [lovag Hugo von Milde gyalogsági tábornok (1834-1916)](http://www.biographien.ac.at/oebl/oebl_M/Milde_Hugo_1834_1916.xml) | 1674 | Ljubjana | 1897 |
| 24. (galíciai-bukovinai) gyalogezred [báró Heinrich Kummer von Falkenfeld lovassági tábornok (1852-1929)](http://www.austro-hungarian-army.co.uk/portraits/kummer_2.jpg) | 1662 | [Kolomija](https://hu.wikipedia.org/wiki/Kolomija) | 1910 |
| 25. (magyar) gyalogezred  Hermann Edler von Pokorny lovassági tábornok (1839-1925) | 1672 | Losonc | 1901 |
| 26. (magyar) gyalogezred  Viktor Schreiber táborszernagy (1850-1923) | 1717 | Esztergom | 1910 |
| 30. (galíciai) gyalogezred  [Franz Schoedler gyalogsági tábornok (1851-1928)](http://www.biographien.ac.at/oebl/oebl_S/Schoedler_Franz_1851_1928.xml) | 1725 | Lviv | 1910 |
| 31. (magyar) gyalogezred  [Eduard Pucherna gyalogsági tábornok (1845-1923)](http://www.biographien.ac.at/oebl/oebl_P/Pucherna_Eduard_1845_1923.xml) | 1741 | Nagyszeben | 1905 |
| 35. (cseh) gyalogezred [báró Moritz Daublebsky von Sterneck gyalogsági tábornok (1834-1917)](http://www.biographien.ac.at/oebl/oebl_D/Daublebsky-Sterneck_Moritz_1834_1917.xml) | 1683 | [Pilzen](https://hu.wikipedia.org/wiki/Plze%C5%88) | 1890 |
| 39. (magyar) gyalogezred  [gróf Franz Conrad von Hötzendorf, tábornagy (1852-1925)](https://hu.wikipedia.org/wiki/Franz_Conrad_von_H%C3%B6tzendorf) | 1756 | Debrecen | 1909 |
| **1.** | **2.** | **3.** | **4.** |
| 40. (galíciai) gyalogezred [lovag Arthur Pino von Friedenthal gyalogsági tábornok (1843-1930)](http://www.biographien.ac.at/oebl/oebl_P/Pino-Friedenthal_Arthur-Georg_1843_1930.xml) | 1733 | [Rzeszów](https://hu.wikipedia.org/wiki/Rzesz%C3%B3w) | 1906 |
| 46. (magyar) gyalogezred  [báró Fejérváry Géza gyalogsági tábornok (1833-1914)](https://hu.wikipedia.org/wiki/Fej%C3%A9rv%C3%A1ry_G%C3%A9za) | 1762 | Szeged | 1887 |
| 47. (stájer) gyalogezred  [gróf Friedrich von Beck-Rzikowsky vezérezredes (1830-1920)](https://hu.wikipedia.org/wiki/Friedrich_von_Beck-Rzikowsky) | 1682 | Maribor | 1883 |
| 48. (magyar) gyalogezred  [báró dentai Rohr Ferenc tábornagy (1854-1927)](https://hu.wikipedia.org/wiki/Rohr_Ferenc) | 1798 | Nagykanizsa | 1913 |
| 51. (magyar) gyalogezred  [Svetozar Borojević von Bojna tábornagy (1856-1920)](http://www.austro-hungarian-army.co.uk/biog/boroevic.htm) | 1702 | Kolozsvár | 1913 |
| 53. (horvát) gyalogezred  [báró Viktor Karl Dankl von Kraśnik vezérezredes (1854-1941)](https://hu.wikipedia.org/wiki/Viktor_Dankl_von_Kra%C5%9Bnik) | 1741 | Zágráb | 1913 |
| 60. (magyar) gyalogezred  [lovag Alfred von Ziegler gyalogsági tábornok (1854–1921)](https://upload.wikimedia.org/wikipedia/commons/9/9f/Korpskommandant_GdI_Alfred_Ritter_von_Ziegler_1912_Eugen_Sch%C3%B6fer.png) | 1798 | Eger | 1912 |
| 61. (magyar) gyalogezred  [lovag Liborius von Frank gyalogsági tábornok (1848-1935)](https://de.wikipedia.org/wiki/Liborius_Frank) | 1798 | Temesvár | 1910 |
| 63. (magyar) gyalogezred  [báró Heinrich von Pitreich gyalogsági tábornok (1841-1920)](https://de.wikipedia.org/wiki/Heinrich_von_Pitreich) | 1860 | Beszterce | 1903 |
| 64. (magyar) gyalogezred [báró Moritz Auffenberg von Komarów gyalogsági tábornok (1852-1928)](https://hu.wikipedia.org/wiki/Moritz_Auffenberg_von_Komar%C3%B3w) | 1860 | Szászváros | 1910 |
| 68. (magyar) gyalogezred  [báró Joseph von Reicher gyalogsági tábornok (1834-1919)](http://www.bildarchivaustria.at/Preview/7238017.jpg) | 1860 | Szolnok | 1890 |
| 69. (magyar) gyalogezred  [báró Ernst Freiherr von Leithner táborszernagy (1852-1914)](http://www.kuk-fortification.net/leithner/) | 1860 | Székesfehérvár | 1913 |
| 70. (szlavón) péterváradi gyalogezred  [Michael Ludwig von Appel gyalogsági tábornok (1856-1915)](https://hu.wikipedia.org/wiki/Michael_Ludwig_von_Appel) | 1860 | Pétervárad | 1913 |
| 71. (magyar) gyalogezred  [Galgótzy Antal gyalogsági tábornok (1837-1929)](http://www.erdemrendek-kituntetesek.hu/tartalom/galg%C3%B3tzy-antal-t%C3%A1borszernagy-1837-1928) | 1860 | Trencsén | 1891 |
| 72. (magyar) gyalogezred  [báró Emil David von Rohnfeld gyalogsági tábornok (1837-1918)](http://www.austro-hungarian-army.co.uk/biog/davidemil.htm) | 1860 | Pozsony | 1890 |
| 74. (cseh) gyalogezred  [báró Franz Xaver von Schönaich gyalogsági tábornok (1844-1916)](https://de.wikipedia.org/wiki/Franz_Xaver_von_Sch%C3%B6naich) | 1860 | [Jičín](https://hu.wikipedia.org/wiki/Ji%C4%8D%C3%ADn) | 1903 |
| 75. (cseh) gyalogezred | 1860 | [Jindřichův Hradec](https://hu.wikipedia.org/wiki/Jind%C5%99ich%C5%AFv_Hradec) | 1912 |
| 76. (magyar) gyalogezred  [báró Daniel von Salis-Soglio táborszernagy (1826-1919)](https://de.wikipedia.org/wiki/Daniel_von_Salis-Soglio) | 1860 | Sopron | 1891 |
| 78. (szlavón) gyalogezred  [Raimund Gerba gyalogsági tábornok (1849-1918)](http://hw.oeaw.ac.at/oebl/oebl_G/Gerba_Raimund_1849_1918.xml) | 1860 | Eszék | 1910 |
| 81. (morva) gyalogezred [báró Johann Baptist von Waldstätten gyalogsági tábornok (1833-1914)](https://hu.wikipedia.org/wiki/Johann_Baptist_von_Waldst%C3%A4tten) | 1883 | Igló | 1887 |
| 82. (magyar) gyalogezred [báró Ludwig Schwitzer von Bayersheim gyalogsági tábornok (1839-1919)](https://de.wikipedia.org/wiki/Ludwig_Schwitzer_von_Bayersheim) | 1883 | Székelyudvarhely | 1898 |
| 83. (magyar) gyalogezred  [báró Karl von Schikofsky gyalogsági tábornok (1850-1927)](http://www.europeana.eu/portal/record/92062/BibliographicResource_1000126121498.html#&gid=1&pid=1) | 1883 | Szombathely | 1910 |
| 84. (alsó-ausztriai) gyalogezred  [báró Arthur von Bolfras vezérezredes (1838-1922)](http://www.austro-hungarian-army.co.uk/portraits/bolfras.jpg) | 1883 | Bécs | 1900 |
| 85. (magyar) gyalogezred [báró kis-demeteri Gaudernák József lovassági tábornok (1848-1924)](http://www.europeana.eu/portal/record/92062/BibliographicResource_1000126105709.html#&gid=1&pid=1) | 1883 | Máramarossziget | 1906 |
| 86. (magyar) gyalogezred  [báró Karl von Steininger gyalogsági tábornok (1847-1929)](http://www.bildarchivaustria.at/Preview/7257715.jpg) | 1883 | Szabadka | 1906 |
| **1.** | **2.** | **3.** | **4.** |
| 87. (stájer) gyalogezred [báró Eduard Succovaty von Vezza gyalogsági tábornok (1839-1919)](http://www.biographien.ac.at/oebl/oebl_S_42/Succovaty-Vezza_Eduard_1839_1919.xml) | 1883 | [Celje](https://hu.wikipedia.org/wiki/Celje) | 1897 |
| 88. (cseh) gyalogezred | 1883 | [Beroun](https://hu.wikipedia.org/wiki/Beroun) | 1913 |
| 89. (galíciai) gyalogezred  [báró Eugen von Albori gyalogsági tábornok (1839-1915)](http://www.austro-hungarian-army.co.uk/biog/albori.htm) | 1883 | [Horodok](https://en.wikipedia.org/wiki/Horodok,_Lviv_Oblast) | 1895 |
| 90. (galíciai) gyalogezred [Adolf Horsetzky Edler von Hornthal gyalogsági tábornok (1847-1929)](http://www.biographien.ac.at/oebl/oebl_H/Horsetzky-Hornthal_Adolf_1847_1929.xml) | 1883 | [Jarosław](https://hu.wikipedia.org/wiki/Jaros%C5%82aw) | 1905 |
| 91. (cseh) gyalogezred  [báró Hubert von Czibulka gyalogsági tábornok (1842-1914)](https://de.wikipedia.org/wiki/Hubert_von_Czibulka) | 1883 | [České Budějovice](https://hu.wikipedia.org/wiki/%C4%8Cesk%C3%A9_Bud%C4%9Bjovice) | 1904 |
| 92. (cseh) gyalogezred  [Lothar Edler von Hortstein gyalogsági tábornok (1855-1944)](https://hr.wikipedia.org/wiki/Lothar_von_Hortstein) | 1883 | [Chomutov](https://hu.wikipedia.org/wiki/Chomutov) | 1913 |
| 93. (morva) gyalogezred | 1883 | [Šumperk](https://de.wikipedia.org/wiki/%C5%A0umperk) | 1913 |
| 94. (cseh) gyalogezred  [báró Albert von Koller gyalogsági tábornok (1849-1942)](http://www.austro-hungarian-army.co.uk/biog/koller.htm) | 1883 | [Turnov](https://hu.wikipedia.org/wiki/Turnov) | 1907 |
| 95. (galíciai) gyalogezred  [báró Kövess Hermann tábornagy (1854-1924)](http://www.austro-hungarian-army.co.uk/biog/kovess.htm) | 1883 | [Csortkiv](https://hu.wikipedia.org/wiki/Csortkiv) | 1912 |
| 97. (tengermellék-krajnai) gyalogezred [báró Georg Freiherr von Waldstätten címzetes gyalogsági tábornok (1837-1918)](https://de.wikipedia.org/wiki/Georg_von_Waldst%C3%A4tten) | 1883 | Trieszt | 1892 |
| 98. (cseh) gyalogezred [báró Adolf Rummer von Rummershof gyalogsági tábornok (1847-1918)](http://www.kurt-beier.at/Adolf_Rummer.htm) | 1883 | [Vysoké Mýto](https://hu.wikipedia.org/wiki/Vysok%C3%A9_M%C3%BDto) | 1910 |
| 99. (morva) gyalogezred | 1883 | [Znojmo](https://hu.wikipedia.org/wiki/Znojmo) | 1913 |
| 100. (sziléziai-morva) gyalogezred  [Moritz von Steinsberg gyalogsági tábornok (1851-1933)](http://www.biographien.ac.at/oebl/oebl_S/Steinsberg_Moritz_1851_1933.xml) | 1883 | [Cieszyn](https://en.wikipedia.org/wiki/Cieszyn) | 1908 |
| 101. (magyar) gyalogezred [báró Karl Drathschmidt von Bruckheim címzetes gyalogsági tábornok (1837-1922)](http://medals.extra.hu/modules/myalbum/photo.php?lid=4157) | 1883 | Békéscsaba | 1905 |
| 102. (cseh) gyalogezred  [Oskar Potiorek táborszernagy (1853-1933)](http://www.austro-hungarian-army.co.uk/portraits/potiorek.JPG) | 1883 | [Benešov](https://hu.wikipedia.org/wiki/Bene%C5%A1ov) | 1910 |
| **Dragonyosezredek** | | | |
| 2. (cseh) dragonyosezred  [gróf Eduard von Paar vezérezredes (1837-1919)](https://hu.wikipedia.org/wiki/Eduard_von_Paar) | 1672 | [Dobřany](https://hu.wikipedia.org/wiki/Dob%C5%99any_(Plze%C5%88-South_j%C3%A1r%C3%A1s)) | 1890 |
| **Huszárezredek** | | | |
| 8. huszárezred  [nádasi Tersztyánszky Károly vezérezredes (1854-1921)](https://hu.wikipedia.org/wiki/Terszty%C3%A1nszky_K%C3%A1roly) | 1696 | Szabadka | 1913 |
| 12. huszárezred | 1800 | Kassa | 1910 |
| 14. huszárezred  [Kolossváry Dezső lovassági tábornok (1855-1919)](https://hu.wikipedia.org/wiki/Kolossv%C3%A1ry_Dezs%C5%91) | 1859 | Nyíregyháza | 1913 |
| 16. huszárezred  gróf Üxküll-Gyllenband Sándor lovassági tábornok (1836-1915) | 1798 | Debrecen | 1891 |
| **Ulánusezredek** | | | |
| 1. (galíciai) ulánusezred  [lovag Rudolf von Brudermann lovassági tábornok (1851-1941)](https://de.wikipedia.org/wiki/Rudolf_von_Brudermann) | 1791 | Krakkó | 1907 |
| 8. (galíciai) ulánusezred  gróf Karl von Auersperg lovassági tábornok (1843-1926) | 1718 | [Ivano-Frankivszk](https://hu.wikipedia.org/wiki/Ivano-Frankivszk) | 1906 |
| 12. (horvát-szlavón) ulánusezred  gróf Karl Georg von Huyn vezérezredes (1857-1938) | 1854 | Eszék | 1913 |
| 13. (galíciai) ulánusezred  [báró Eduard von Böhm-Ermolli tábornagy (1856-1941)](https://hu.wikipedia.org/wiki/Eduard_von_B%C3%B6hm-Ermolli) | 1860 | [Zolosiv](https://en.wikipedia.org/wiki/Zolochiv) | 1913 |
| **Tábori tarackosezredek** | | | |
| **1.** | **2.** | **3.** | **4.** |
| 2. tábori tarackos ezred [gróf Gustav Geldern-Egmond zu Arçen táborszernagy (1837-1915)](http://www.biographien.ac.at/oebl/oebl_G/Geldern-Egmond-Arcen_Gustav_1837_1915.xml) | 1854 | Bécs | 1904 |
| 4. tábori tarackos ezred | 1854 | Budapest | 1911 |
| 10. tábori tarackosezred | 1854 | Przemyśl | 1912 |
| 14. tábori tarackos ezred  [gróf Alexander von Krobatin tábornagy (1849-1933)](https://hu.wikipedia.org/wiki/Alexander_von_Krobatin) | 1885 | Innsbruck | 1911 |
| **Vártüzér-ezredek** | | | |
| 2. (morva-galíciai) vártüzér-ezred  gróf Eduard von Beschi címzetes táborszernagy (1848-1916) | 1891 | Krakkó | 1907 |
| 6. (magyar) vártüzér ezred  [Adolf Edler von Kollarz altábornagy (1830-1918)](http://komaromkatonai.blogspot.ch/2016/04/a-cs-es-kir-6-vartuzerezred.html) | 1891 | Komárom | 1891 |

**A háború**

Az 1914-es év elején négy gyalog-, egy huszár- és két tábori tarackosezred állt tulajdonos nélkül. A 12. huszárezrednek már 1910 óta nem volt tulajdonosa, ekkor hunyt el VII. Eduárd brit uralkodó, aki még 1888-ban trónörökösként kapta meg az alakulatot. 1914-ben, még a háború kitörése előtt három ezredtulajdonos hunyt el: Hubert von Czibulka[[5]](#footnote-5) altábornagy (91. gyalogezred), Fejérváry Géza[[6]](#footnote-6) gyalogsági tábornok (46. gyalogezred), és Ernst von Leithner[[7]](#footnote-7) táborszernagy (69. gyalogezred).

Ferenc Ferdinánd trónörökös meggyilkolásával egyszerre három alakulat „árvult el”, a 19. gyalog-, a 7. ulánus-, valamint a 6. tábori tarackosezred. A győri 19-eseket mint trónörökösi ezredet 1914. október 3-án Károly főherceg kapta meg.[[8]](#footnote-8)

A háború kitörése tulajdonképpen az ezredtulajdonosi rendszer hattyúdalát jelentette. Mint korábban láthattuk, számos külföldi méltóság viselt osztrák–magyar ezredtulajdonosi címet, közülük többen az ellenséges táborba kerültek. Ferenc Józsefet még 1914-ben megfosztották orosz és brit[[9]](#footnote-9) ezredtulajdonosi jogaitól, akárcsak azokat a német uralkodókat, akik rendelkeztek ilyennel. Osztrák–magyar részről ilyen lépésre nem került sor, csupán annyit rendeltek el, hogy 1915-től az alakulatokat csak a hadrendi számmal jelöljék. Érdekesség, hogy hasonló helyzet az 1866-os osztrák–porosz háború idején is előállt, amikor a porosz király és a trónörökös ezrede is (a 34. és a 20. gyalogezred) is ott harcolt a königgrätzi csatatéren, saját ezredtulajdonosaik hadserege ellen.

Még 1914 folyamán két német tábornokot iktattak be osztrák–magyar ezredtulajdonosi méltóságba: Hindenburg a 69. gyalogezredet, Mackensen pedig a 10-es huszárokat kapta meg. Utóbbi esetben hivatalos névfelvételre nem került sor, hiszen a 10. huszárezrednek III. Frigyes Vilmos volt az örökös ezredtulajdonosa, a tízeseket viszont a továbbiakban előszeretettel emlegették Mackensen-huszárokként. 1914-ben még egy üresedés történt, az év utolsó napján elhunyt von Waldstätten táborszernagy ezredét, a 81-eseket ugyancsak egy német hadvezér, Falkenhayn kapta meg.

Ferenc József halálával a császárezredek utódjára, Károlyra szálltak. Ő azonban csupán másod-tulajdonosként vette át ezeket az alakulatokat, és elrendelte, hogy elődje maradjon örökös ezredtulajdonos.[[10]](#footnote-10) Károly király abban sem követte a korábbi szokást, hogy a trónörökösi ezredet, a győri tizenkilenceseket megtartotta magának. Ottó, a trónörökös a 17-es gyalogezred tulajdonosa lett, Zita királyné pedig az első (és utolsó) női ezredtulajdonosa lett az osztrák–magyar haderőnek. Károly továbbá a tiroli országos lövészeket (Landesschützen) is uralkodói ezredeknek nyilvánította, így ezeket 1917-től császárlövészeknek (Kaiserschützen) nevezték (korábban ezeknek az alakulatoknak nem volt tulajdonosuk).

Több külföldi ezredtulajdonos kapott új alakulatokat a meglévők mellé, továbbá még két német koronás fő lett osztrák–magyar ezredtulajdonos: II. Frigyes Ágost oldenburgi nagyherceg és IV. Lipót, az aprócska lippei hercegség uralkodója.

A háború folyamán megváltoztak az ezredtulajdonosság adományozásának szokásai, így többek között négy tábori vadászzászlóaljnak is lett tulajdonosa. A honvédségnél 1914 előtt egyáltalán nem voltak ezredtulajdonosok, a háború utolsó évében azonban az 1. és a 20. honvéd gyalogezred is kapott tulajdonost IV. Károly, illetve Szurmay Sándor személyében.

A háborús ezredtulajdonosok egy részének volt személyes kötődése is a megkapott alakulatokhoz: I. Ferdinánd bolgár cár még hercegként 1884-85-ben szolgált egy ideig a 26. vadászzászlóaljnál[[11]](#footnote-11), Arz Artúr pedig egyéves önkéntesként a 23-as vadászoknál kezdte meg katonai pályafutását.[[12]](#footnote-12)

A háború alatt bekövetkezett ezredtulajdon-adományozásokat az alábbi táblázat foglalja össze[[13]](#footnote-13):

|  |  |  |  |
| --- | --- | --- | --- |
| **Gyalogezredek** | | | |
| **1.** | **2.** | **3.** | **4.** |
| 12. (magyar) gyalogezred  [II. Frigyes Ágost oldenburgi nagyherceg (1852-1931)](https://de.wikipedia.org/wiki/Friedrich_August_%28Oldenburg,_Gro%C3%9Fherzog%29) | 1702 | Komárom | 1917 |
| 17. (krajnai) gyalogezred  [Ottó főherceg ezredes (1912-2011)](https://hu.wikipedia.org/wiki/Habsburg_Ott%C3%B3) | 1674 | Ljubjana | 1916 |
| 46. (magyar) gyalogezred  [báró Hazai Samu vezérezredes (1851-1942)](https://hu.wikipedia.org/wiki/Hazai_Samu) | 1762 | Szeged | 1916 |
| 69. (magyar) gyalogezred  [Paul von Hindenburg német tábornagy (1847-1934)](https://hu.wikipedia.org/wiki/Paul_von_Hindenburg) | 1860 | Székesfehérvár | 1914 |
| 81. (morva) gyalogezred  [Erich von Falkenhayn német gyalogsági tábornok (1861-1922)](https://hu.wikipedia.org/wiki/Erich_von_Falkenhayn) | 1883 | Igló | 1915 |
| 93. (morva) gyalogezred  [báró Karl von Pflanzer-Baltin vezérezredes (1855-1925)](https://hu.wikipedia.org/wiki/Karl_von_Pflanzer-Baltin) | 1883 | [Šumperk](https://de.wikipedia.org/wiki/%C5%A0umperk) | 1915 |
| 107. gyalogezred  [Frigyes Ágost szász király (1865-1932)](https://hu.wikipedia.org/wiki/III._Frigyes_%C3%81gost_sz%C3%A1sz_kir%C3%A1ly) | 1917 | ? | 1917 |
| 138. gyalogezred  [Remus von Woyrsch német tábornagy (1847-1920)](https://de.wikipedia.org/wiki/Remus_von_Woyrsch) | 1918 | ? | 1918 |

|  |  |  |  |
| --- | --- | --- | --- |
| **Tábori vadászzászlóaljak** | | | |
| **1.** | **2.** | **3.** | **4.** |
| 9. (stájer) tábori vadászzászlóalj [báró Rudolf Stöger-Steiner von Steinstätten vezérezredes (1861-1921)](https://hu.wikipedia.org/wiki/Rudolf_St%C3%B6ger-Steiner_von_Steinst%C3%A4tten) | 1808 | Graz | 1918 |
| 12. (cseh) tábori vadászzászlóalj  [IV. Lipót lippei herceg (1871-1949)](https://de.wikipedia.org/wiki/Leopold_IV._%28Lippe%29) | 1813 | [Mladá Boleslav](https://hu.wikipedia.org/wiki/Mlad%C3%A1_Boleslav) | 1917 |
| 23. (magyar) tábori vadászzászlóalj  [báró Arz Artúr von Strassenburg vezérezredes (1857-1935)](https://hu.wikipedia.org/wiki/Arthur_Arz_von_Straussenburg) | 1848 | Marosvásárhely | 1917 |
| 26. (magyar) tábori vadászzászlóalj  [I. Ferdinánd bolgár cár (1861-1948)](https://hu.wikipedia.org/wiki/I._Ferdin%C3%A1nd_bolg%C3%A1r_c%C3%A1r) | 1914 | ? | 1917 |
| **Huszárezredek** | | | |
| 10. huszárezred  [August von Mackensen német tábornagy (1849-1945)](https://hu.wikipedia.org/wiki/August_von_Mackensen) | 1741 | Székesfehérvár | 1914 |
| 16. huszárezred  [Zita királyné (1892-1989)](https://hu.wikipedia.org/wiki/Zita_magyar_kir%C3%A1lyn%C3%A9) | 1798 | Debrecen | 1916 |
| **Tüzérezredek** | | | |
| 25. tábori tarackosezred  [II. Vilmos német császár (1859-1941)](https://hu.wikipedia.org/wiki/II._Vilmos_n%C3%A9met_cs%C3%A1sz%C3%A1r) | 1914 | ? | 1917 |
| 60. nehéz tábori tüzérezred  [I. Ferdinánd bolgár cár (1861-1948)](https://hu.wikipedia.org/wiki/I._Ferdin%C3%A1nd_bolg%C3%A1r_c%C3%A1r) | 1917 | ? | 1917 |
| **M. kir. honvéd gyalogezredek** | | | |
| 1. (budapesti) honvéd gyalogezred  [IV. Károly király (1887-1922)](https://hu.wikipedia.org/wiki/IV._K%C3%A1roly_magyar_kir%C3%A1ly) | 1886 | Budapest | 1918 |
| 20. (nagykanizsai) honvéd gyalogezred  [báró uzsoki Szurmay Sándor gyalogsági tábornok (1860-1945)](https://hu.wikipedia.org/wiki/Szurmay_S%C3%A1ndor) | 1886 | Nagykanizsa | 1918 |

Az ezredtulajdonosi intézmény jelentősége csökkent a háborús évek alatt, de az alakulatok katonái számára sokszor továbbra is nagy jelentőséggel bírt. Kozma Miklós, a 10-es huszárezred tisztje háborús naplójában többször megemlékezik Mackensen tábornagyról, és érezhető a leírtakból, hogy a székesfehérvári huszárok igen büszkék voltak új ezredtulajdonosukra.

Feltűnő az is, hogy a háború egyik fő „divattermékén”, a sapkajelvényen is sokszor megjelentek az ezredtulajdonosok. Sokszor csupán utalásként, például a hármas dragonyosoknál, akik a szász címer viselésével utaltak az ezred tulajdonosára, de több alakulat készíttetett az ezredtulajdonos portréjával díszített sapkajelvényeket. Ferenc császár uralkodói névjele ékesítette az 1. dragonyosezred kitűzőit, a tizenhatos huszárok pedig Zita királynéről emlékeztek meg hasonló módon. A hármas ulánusok sapkajelvényére is felkerült az ezredtulajdonos, a jelvény ugyanis Károly főhercegnek a bécsi Hősök terén álló lovas szobrát ábrázolja.

**Felhasznált irodalom:**

ARANYLAPOK 1940 - Aranylapok az egykori magyar tábori vadászzászlóaljak történetéből. Szerkesztette: vitéz Németh Lajos. Budapest, 1940.

CSASZKÓCZY 1938 – vitéz Csaszkóczy Emil: Ezredtulajdonosok az osztrák–magyar hadseregben. In: Magyar Katonai Szemle. 1938/3. Budapest, 1938.

DEÁK 1993 – Deák István: Volt egyszer egy tisztikar, a Habsburg-monarchia katonatisztjeinek társadalmi és politikai története, 1848-1918. Budapest, 1993.

HERMANN-SZANYI 2015 – Hermann Attila – Szanyi Miklós: "Csak előre, édes fiam..." : a magyar Szent Korona országaiból sorozott hadosztályok, ezredek és zászlóaljak jelvényei a Nagy Háborúban. Debrecen, 2015.

KOZMA 2014 – Kozma Miklós: Egy csapattiszt naplója – 1914-1918. Budapest, 2014.

SALLAY 2010 – Sallay Gergely Pál: Mindent a hazáért! Első világháborús osztrák–magyar katonai alakulat- és emlékjelvények. Budapest, 2010.

SCHEMATISMUS 1914 – Schematismus für das kaiserliche und königliche Heer und für die Kaiserliche und königliche Kriegsmarine. Bécs, 1914.

SCHMIDT-BRENTANO 2007 – Antonio Schmidt-Brentano: Die k.k. bzw. k.u.k. Generalität 1815-1918. Bécs, 2007. (digitális kiadvány)

**Képek:**


***Köszönet a képekért Glenn Jewisonnak, Peyo Kolevnek, Jérôme Lantznak, és Szanyi Miklósnak!***

***Thank you for the pictures: Glenn Jewison, Peyo Kolev, Jérôme Lantz and Szanyi Miklós!***



1. Egy békebeli ezredtulajdonos: VII Eduárd brit uralkodó, a tizenkettes huszárok ezredeseként

(Jérôme Lantz, Hussards Photos)



2. Ferenc József császár a tiroli vadászezredek uniformisában

(wikipedia)



3. V. György brit uralkodó a 12. tábori tarackosezred egyenruhájában

(Pintrest)



4. Mackensen tábornagy mint a tízes huszárok ezredese

(Jérôme Lantz, Hussards Photos)



5. I. Ferdinánd bolgár cár huszár ezredesként...

(Jérôme Lantz, Hussards Photos)



**6. ...és tábori vadász ezredesként, mint a 26-os vadászok tulajdonosa**

**(Peyo Kolev, Lost Bulgaria)**

****

7. Vilmos porosz királyi herceg, a 13-as jászkun huszárok ezredtulajdonosa

(Jérôme Lantz, Hussards Photos)



8. IV. Frigyes Ferenc mecklenburg–schwerini nagyherceg a 6-os dragonyosok ezredeseként

(Glenn Jewison, Austro-Hungarian Land Forces 1848-1918)



9. Ezredtulajdonosok sapkajelvényeken: 1) 1. dragonyosezred, 2) 8. dragonyosezred, 3) 29. gyalogezred,

4) 5. huszárezred, 5) 32. gyalogezred, 6) 4. gyalogezred

(Szanyi Miklós)



10. Ezredtulajdonosok sapkajelvényeken: 1) 10. huszárezred, 2) 11. huszárezred, 3) 16. huszárezred, 4) 34. gyalogezred,

5) 34. gyalogezred. 6) 62. gyalogezred

(Szanyi Miklós)

1. Dom Miguel de Bragança (1802-1866) 1828 és 1834 között I. Mihály néven Portugália királya volt, a trón elvesztése után Bécsben és Németországban élt, trónigényéről haláláig nem mondott le. [↑](#footnote-ref-1)
2. Karl von Kopal ezredes (1788-1848), a 10. vadászzászlóalj parancsnokaként elszenvedett sebesülésébe halt bele, posztumusz megkapta a Mária Terézia Rendet. Nevét jelenleg az osztrák haderő egyik vadászzászlóalja viseli. [↑](#footnote-ref-2)
3. Ezeket lásd a megfelelő táblázatban. [↑](#footnote-ref-3)
4. gróf Helmuth Karl Bernhard von Moltke (1800-1891) porosz tábornagy, vezérkari főnök [↑](#footnote-ref-4)
5. †1914. február 28. Bécs. [↑](#footnote-ref-5)
6. †1914. április 25. Bécs. [↑](#footnote-ref-6)
7. †1914. július 1. Bécs. [↑](#footnote-ref-7)
8. CSASZKÓCZY 1938 240 .p. [↑](#footnote-ref-8)
9. A brit dragonyos gárdisták ezzel egy időben sapkajelvényüket is lecserélték, mivel a kétfejű sasos Habsburg-címert ábrázolta. Érdekesség viszont, hogy 1938-ban újra használatba vették a jelvényt, sőt a jogutód alakulat, a Királynő 1. Dragonyos Gárdája ma is ezt viseli. [↑](#footnote-ref-9)
10. CSASZKÓCZY 1938 240.p. [↑](#footnote-ref-10)
11. ARANYLAPOK 1940 40.p. [↑](#footnote-ref-11)
12. ARANYLAPOK 1940 27.p. [↑](#footnote-ref-12)
13. CSASZKÓCZY 1938 adatai alapján [↑](#footnote-ref-13)